
CĂTRE

BIROUL PERMANENT
AL
CAMEREI DEPUTAŢILOR,




Vă înaintăm, alăturat, raportul comun  asupra proiectului de Lege privind unele măsuri financiare în domeniul sanitar în contextul situației epidemiologice determinate de răspândirea coronavirusului Covid-19,  trimis Comisiei pentru sănătate şi familie și Comisiei pentru buget, finanțe și bănci în procedură de urgență, cu adresa nr.PLx389/2020 din 24 iunie 2020, pentru dezbatere și examinare în fond.
 
În raport de obiectul şi conţinutul său, proiectul de lege face parte din categoria legilor ordinare.








         PREŞEDINTE,                                           PREȘEDINTE,
       Dr.Nelu TĂTARU                                  Bogdan-Iulian HUȚUCĂ

RAPORT COMUN
asupra proiectului de Lege privind unele măsuri financiare în domeniul sanitar în contextul situaţiei epidemiologice determinate de răspândirea coronavirusului Covid-19

[bookmark: _GoBack]	În conformitate cu prevederile art. 95 și art.117 alin.(1) din Regulamentul Camerei Deputaţilor, republicat, cu modificările și completările ulterioare, Comisia pentru sănătate şi familie și Comisia pentru buget, finanţe şi bănci, au fost sesizate, prin adresa nr. PLx.389/2020 din  24 iunie 2020, spre dezbatere pe fond, în procedură de urgență,  cu proiectul de Lege privind unele măsuri financiare în domeniul sanitar în contextul situaţiei epidemiologice determinate de răspândirea coronavirusului Covid-19.
Senatul, în calitate de primă Cameră sesizată, a adoptat proiectul de lege, în şedinţa din data de 16 iunie 2020. 
La întocmirea prezentului raport comun, cele două comisii au avut în vedere:
- avizul favorabil al Consiliului Economic și Social (nr.3492/8.05.2020);
 - avizul favorabil al  Consiliului Legislativ (nr.444/8.05.2020);           
- avizul negativ al Comisiei pentru industrii şi servicii (nr.4c-3/322/11.05.2021);
-  punctele de vedere negative ale Guvernului (nr.940/DPSG/2.06.2020, respectiv nr. 2615/12.04.2021).
Proiectul de lege supus dezbaterii are ca obiect de reglementare  acordarea lunară a sumei de 5.000 lei/tură de activitate, de la bugetul de stat, prin Fondul naţional unic de asigurări sociale de sănătate, pentru achiziționarea materialelor de protecţie necesare în contextul situaţiei epidemiologice determinate de răspândirea coronavirusului SARS-CoV-2. Aceasta se acordă cabinetelor de medicină de familie, cabinetelor stomatologice, farmaciilor comunitare, cabinetelor de specialitate, laboratoarelor de analize medicale, furnizorilor de servicii de imagistică medicală, furnizorilor de servicii medicale în asistenţa medicală ambulatorie de specialitate şi furnizorilor de servicii farmaceutice, aflaţi în relaţie contractuală cu casele de asigurări de sănătate. 

În conformitate cu prevederile art.62 și 131 alin.(1) din Regulamentul Camerei Deputaţilor, republicat, cu modificările și completările ulterioare, membrii Comisiei pentru buget, finanţe şi bănci au examinat proiectul de lege în ședința cu prezenţă fizică și online, din data de 9 martie 2022. La lucrările Comisiei, deputaţii și-au înregistrat prezența conform listei de prezenţă.
		La dezbaterea acestui proiect de lege a participat, în calitate de invitat, domnul Aurel George Mohan, Secretar de Stat în Ministerul Sănătății.
Membrii Comisiei pentru sănătate și familie au examinat proiectul de lege în ședința din data de 22 martie 2022. La lucrările comisiei și-au înregistrat prezența, deputații, membrii ai comisiei, conform listei de prezență.
Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
În raport cu obiectul şi conţinutul său, proiectul de lege face parte din categoria legilor ordinare.
În urma examinării proiectului de lege şi a opiniilor exprimate, membrii celor două comisii au hotărât, cu majoritate de voturi, să transmită plenului Camerei Deputaților, un raport comun de respingere a proiectului de Lege privind unele măsuri financiare în domeniul sanitar în contextul situaţiei epidemiologice determinate de răspândirea coronavirusului Covid-19, din următoarele considerente:
- aprobarea pachetelor de servicii medicale se face prin hotărâre a Guvernului, adoptată în condițiile art.108 din Constituția României, republicată, ale art. 221 alin.(1) lit. c) și d) și ale art. 229 alin. (2) din Legea nr. 95/2006 privind reforma în domeniul sănătăţii;
- prevederile inițiativei legislative trebuiau corelate cu actele normative aprobate de Guvernul României prin care au fost adoptate măsuri de politică fiscală, precum și măsuri de protecție socială, de reducere a impactului negativ generat de criza epidemiologică determinată de pandemia de COVID-19.



PREȘEDINTE,                                                              PREŞEDINTE,
          Dr.Nelu  TĂTARU                                                  Bogdan – Iulian HUȚUCĂ
                                                                                          

SECRETAR,                                                                    SECRETAR,
        Liviu-Ioan BALINT                                                 Iulius – Marian FIRCZAK
                                                                                                             


          Consilier parlamentar,                                                                                 Șef serviciu,
          Livia Spînu                                                                                                  Giorgiana Ene
                                                                                        
                                                                                        Consilier,
                                                                                                                   Simina Alexandra Mocanu

